ચાલુ વર્ષ ખરીફ સીઝનમાં કપાસનુ સૌથી વધું વાવેતર કરવામાં આવ્યુ હતુ.વાતાવરણની અનિયમિતતા, સુકારા તેમજ ગુલાબી ઈયળનાં ઉપદ્રવને કારણે મોટાભાગના ખેડુતોને કપાસનું વાવેતર માથે પડ્યું છે.હાલ ખરીફ સિઝનનો રહ્યો સહ્યો કપાસનો પાક ઉતારવાની શરૂઆત થઈ ગઇ છે.છતાં સરકાર દ્રારા મગફળીની જેમ કપાસની ટેકાના ભાવે ખરીદી કરવાની જાહેરાત ન કરતા ખેડુતો પણ અવઢવમાં મુકાયા છે.હાલ તહેવારો નજીક છે ત્યારે જરૂરિયાત વાળા ખેડુતો ન છુટકે યાર્ડોમાં કપાસ વેચી રહ્યાં છે. અરવલ્લી જીલ્લામાં ચાલુ વર્ષે ચોમાસા દરમ્યાન 44495 હેક્ટર જમીન વિસ્તારમાં કપાસનુ સૌથી વધું વાવેતર કરવામાં આવ્યુ હતુ.મોંઘીદાટ દવાઓ તેમજ બિયારણ પાછળ ખર્ચ કર્યા બાદ હવામાનની અનિયમિતતાએ કપાસની ખેતી કરનાર ખેડૂતોની કમર તોડી નાખી હતી.